

**Мұнай өнiмдерiн тұтынушыларға берiп тұру туралы**

Қазақстан Республикасы Премьер-министрiнiң өкiмi 18 қараша 1993 ж. N 526-ө

      Ресей Федерациясынан мұнай мен мұнай өнiмдерiн берiп тұрудың
шектелуiне байланысты және Қазақстан халық шаруашылығының
жанар-жағар материалдарына деген қажеттiлiгiн қамтамасыз ету
мақсатында:

      1. 1993 жылғы 18 қарашадан 1994 жылғы 31 наурызға дейiн меншiк
нысанына қарамастан заңды тұлғалардың қолындағы мұнай өнiмдерiн
тұтынушыларға берiп тұру Қазақстан Республикасының Энергетика
және отын ресурстары министрлiгiнiң келiсiмiмен "Мұнай өнiмдерi"
мемлекеттiк акционерлiк компаниясы арқылы жүзеге асырылатын болып
белгiленсiн.

      2. Қазақстан Республикасының Көлiк министрлiгi, Алматы, Батыс
Қазақстан және Тың темiр жолдары Қазақстан мұнай өңдеу зауыттарынан
мұнай өнiмдерiн "Мұнай өнiмдерi" мемлекеттiк акционерлiк
компаниясының өтiнiшi бойынша ғана жөнелтетiн болсын.

      Премьер-министр

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК